**ΕΡΩΤΗΜΑΤΟΛΟΓΙΟ ΣΥΝΕΝΤΕΥΞΗΣ**

Εκπονώντας διπλωματική εργασία με θέμα π.χ. «Fake news on refugee/migration flows. How NGOs in Greece perceive and deal with the problem».………Θα ήθελα να απαντήσετε σε σχετικές ερωτήσεις στο πλαίσιο συνέντευξης που θα διαρκέσει περίπου 20 λεπτά.

Η διπλωματική μου εργασία βασίζεται σε ποιοτική έρευνα και συγκεκριμένα σε συνεντεύξεις με εκπροσώπους των ΜΚΟ. Όπως διαφαίνεται και από το θέμα της έρευνας, ο σκοπός της είναι να καταγράψει α) σε ποιο βαθμό οι ΜΚΟ έχουν καταγράψει και λάβει υπόψη τους την παραγωγή και διάδοση fake news σχετικά με του πρόσφυγες και μετανάστες στην Ελλάδα, β) σε ποιο βαθμό και με ποιο τρόπο επηρεάζουν το έργο τους, γ) αν και σε ποιες ενέργειες προβαίνουν προκειμένου να αντιμετωπίσουν το πρόβλημα και δ) με ποια αποτελεσματικότητα. Προκειμένου να συλλεχθούν οι απαραίτητες πληροφορίες προτείνεται να πραγματοποιηθεί συνέντευξη με εκπρόσωπο της ΜΚΟ στην οποία ανήκετε.

Οι συνεντεύξεις θα παρατίθενται στο κείμενο της διπλωματικής εργασίας με ψευδώνυμο και όχι με το πραγματικό όνομα του ατόμου που θα δίνει συνέντευξη, προκειμένου να διασφαλιστεί η ανωνυμία σας. Επίσης λόγω του γεγονότος ότι κατοικώ και εργάζομαι στην Κύπρο, προτείνεται η συνέντευξη να πραγματοποιηθεί με τη βοήθεια τεχνικού μέσου, π.χ. Zoom, Skype ή παρόμοια πλατφόρμα. Προκειμένου να γίνει επεξεργασία του υλικού της συνέντευξης αυτή θα καταγραφεί σε μηχάνημα καταγραφής, λ.χ. μαγνητόφωνο. Εναλλακτικά, αν προτιμάτε, μπορείτε να απαντήσετε γραπτώς στις ερωτήσεις. Τέλος, αν και πιο δύσκολο, θα μπορούσα να σας συναντήσω εκ του σύνεγγυς, κάποια από τις 3 ημέρες που θα βρίσκομαι στην Ελλάδα κατά την περίοδο των διακοπών.

Η συμβολή σας στην επιτυχία της έρευνας είναι καθοριστική, και περαιτέρω χρήσιμη στην επεξεργασία λύσεων σε παρόμοια προβλήματα που αντιμετωπίζουν οι ΜΚΟ που ασχολούνται με τους πρόσφυγες και μετανάστες στην Ελλάδα.

Σε κάθε περίπτωση, εκτός από το μαίηλ μου (j…………………) μπορείτε αν χρειαστεί να επικοινωνήσετε μαζί μου στο …………ή μπορείτε να με ειδοποιήσετε να σας καλέσω εγώ

Προκαταβολικά σας εκφράζω τις ειλικρινείς μου ευχαριστίες και ελπίζω για τη βοήθεια και τη στήριξής σας με τη θετική σας απάντηση

Με εκτίμηση

……………………

Μεταπτυχιακός φοιτητής του Προγράμματος Μεταπτυχιακών Σπουδών ……………………………………….

**ΕΡΩΤΗΣΕΙΣ**

1. Η πρώτη ερώτηση θα αφορά την ΜΚΟ στην οποία εργάζεστε και εκπροσωπείτε, όπως τα έτη δράσης της ΜΚΟ, αν ασχολείται μόνο με πρόσφυγες και μετανάστες ή και άλλα ζητήματα, τα έτη λειτουργίας της και δραστηριοποίησής της στο ζήτημα των προσφύγων και μεταναστών. Από ποιους παράγοντες ευνοείται και από ποιους παράγοντες δυσχεραίνει η δραστηριότητα των ΜΚΟ γενικά και αυτής την οποία εκπροσωπείτε;
2. Αν η ΜΚΟ την οποία εκπροσωπείτε ασχολείται ειδικά/συστηματικά ή περιστασιακά με τα fake news για τους πρόσφυγες και μετανάστες. Δηλαδή αν συλλέγει και αρχειοθετεί, αν αναλύει κ.λπ. τα fake news που αφορούν μετανάστες ή και γενικά τα fake news κοκ.
3. Εσείς ή/και η  ΜΚΟ την οποία εκπροσωπείτε, πόσο μεγάλο ή συχνό εκτιμάτε ότι είναι το πρόβλημα των fake news για τους πρόσφυγες/μετανάστες και τη μετανάστευση, γύρω από ποια ζητήματα ή γύρω από ποιες ιδέες εκτιμάτε ότι κινούνται τα fake news για μετανάστες (λ.χ. αν αποτελούν υγειονομική, εθνική, πολιτιστική, θρησκευτική κ.ά. απειλή, αν φέρονται ότι διέπραξαν βανδαλισμούς, αν φέρονται ότι διέπραξαν αδικήματα όπως ληστείες, κλοπές, βιασμούς κ.λπ.).
4. Σε ποια ΜΜΕ εκτιμάτε ότι είναι μεγαλύτερο το πρόβλημα, στην τηλεόραση, στον Τύπο, στο ραδιόφωνο ή στο διαδίκτυο, και δευτερευόντως σε ποιο είδος τηλεοπτικών/ραδιοφωνικών σταθμών και τηλεοπτικών/ραδιοφωνικών εκπομπών, άρθρων και διαδικτυακών σελίδων (π.χ. ενημερωτικά sites, ιστοσελίδες Facebook απλών χρηστών, off line ΜΜΕ  ή οργανωμένων ακροδεξιών και άλλων ομάδων κοκ).
5. Πόσο επηρεάζουν τα fake news για τους πρόσφυγες και μετανάστες τη δραστηριότητα των ΜΚΟ γενικά και ειδικότερα αυτής την οποία εκπροσωπείτε;
6. Τι είδους δράσεις έχει αναλάβει η δική σας ΜΚΟ για την αντιμετώπιση των fake news; Για παράδειγμα δελτία Τύπου διαμαρτυρίας ή διάψευσης των fake news, συγκεντρώσεις και ομιλίες, εκδηλώσεις ενημέρωσης του κοινού,  παραστάσεις διαμαρτυρίας (και σε ποιους). Οι ενέργειες αυτές στις οποίες έχετε πιθανόν προβεί είναι αποτέλεσμα συστηματικής μελέτης και σχεδιασμού ή τρέχουσας πρακτικής; Βρίσκεστε σε συνεννόηση με άλλες ΜΚΟ ή με άλλες διεθνείς υπηρεσίες ή κρατικές υπηρεσίες για την αντιμετώπιση του προβλήματος; Θεωρείτε ότι πρέπει κάτι να γίνει και τι πιστεύετε ότι πρέπει να γίνει από τις μεμονωμένες ΜΚΟ, ή όλες μαζί ή από τις εθνικές, κρατικές και μη κρατικές και άλλες διεθνείς  υπηρεσίες για την αντιμετώπιση των fake news γύρω από τη μετανάστευση, ή και γενικά;
7. Στο βαθμό που έχετε αναλάβει κάποιες ενέργειες για την αντιμετώπιση των fake news  για τους πρόσφυγες, τους μετανάστες και τη μετανάστευση, έχετε παρατηρήσει κάποια υποχώρηση της επιρροής τους και κάποια βελτίωση του δικού σας έργου; Μπορείτε να αναφέρετε παραδείγματα;